Na osnovu člana 115 i 116 Zakona o planiranju prostora i izgradnji objekata („Službeni list CG, br.64/17, 44/18, 63/18, 11/19 i 82/20), člana 38 tačka 2 Zakona o lokalnoj samoupravi („Službeni list CG“, br.2/18, 34/19 i 38/20), člana 46 Statuta opštine Rožaje („Službeni list CG – Opštinski propisi“ broj 38/18), i odredbi Pravilnika o bližim uslovima za postavljanje, odnosno građenje privremenih objekata, uređeja i oprem („Službeni list CG – Opštinski propisi“, broj 43/18, 76/18 i 76/19), Skupština opštine Rožaje, na sjednici održanoj dana 23.03.2021.godine, d o n i j e l a j e

**ODLUKU**

**O DONOŠENJU PROGRAMA PRIVREMENIH OBJEKATA NA TERITORIJI OPŠTINE ROŽAJE ZA PERIOD OD 2020-2025 GODINE**

**Član 1**

Donosi se Program privremenih objeata na teritoriji Opštine Rožaje za period od 2020-2025.godine (u daljem tekstu: Program).

**Član 2**

Program privremenih objekata obuhvata teritoriju Opštine Rožaje, odnosno lokacije u detaljnoj i prostornoj razradi na zemljištu kojim raspolaže Opština Rožaje i na zemljištu u privatnoj svojimi do privođenja istog namjeni u skladu sa planskim dokumentom.

**Član 3**

Program se donosi za period od pet godina.

**Član 4**

Program se sastoji iz tekstualnog i grafičkog dijela.

Program je urađen u digitalnoj i analognoj formi.

**Član 5**

O realizaciji ovog Programa nadležan je organ za poslove uređenje prostora.

**Član 6**

Danom stupanja na snagu ove odluke prestaje da vazi Odluka o postavljanju, građenju i uklanjanju privremenih objekata montažnog karaktera na teritoriji Opštine Rožaje broj 3960 od 04.11.2014.godine (Sl list CG-opštinski propisi broj 31/14)

**Član 7**

Ova Odluka stupa na snagu osmog dana od dana objavljivanja u ,,Službenom listu CG-opštinski propisi’’.

Broj:02-016/21-48

Rožaje, 24.03.2021.godine

**SKUPŠTINA OPŠTINE ROŽAJE**

Predsjednik,

Almir Avdić, s. r.